11–12. szám
2002.

Főigazgatósági Tájékoztató 
A Főigazgatósági Tájékoztató RTF formátumban letölthető
 a JGYTF Kar Internetes honlapjáról: 
www.jgytf.u-szeged.hu/foigtaj 
Szegedi Tudományegyetem Juhász Gyula Tanárképző Főiskolai Kar 
H-6725 Szeged, Boldogasszony sgt. 6. 
Tel.: +36 (62) 546-051, Fax: +36 (62) 420-953 

Tartalom

I. A főiskolai Kari Tanács üléSei 		100

II. HATÁROZATOK 		100

III. KÖZLEMÉNYEK 
 	 1. 	Tudományos konferencia Kossuthról 		102
 	 2. 	Sziklay László szimpózium 		102
 	 3. 	Siker Cannes-ban: Cseh Attila természetfilmje 		102
 	 4. 	Előadó: Dombiné dr. Kemény Erzsébet 		102
 	 5. 	Előadó: dr. Zakar Péter 		102
	6. 	Nyelvészeti konferencia: A szövegértés kérdésköre 		102
 	 7. 	Egységvezetői Testület ülése: 2002. november 12 		103
 	 8. 	Diákköri Konferencia: 2002. november 12 		103
	9. EDUCATIO 2002. Nemzetközi Oktatási Szakkiállítás és Börze 		103
	10. Illyés Gyulára emlékeztek 		103
	11. 	A Szegedi Tudomány Egyetem hallgatóinak eredményei a 2002/2003-as tanév Egyetemi és Főiskolai Országos Úszó Bajnokságán (Budapest, 2002.11.17.)  		103
	12. Tudósklub vendége: Varnus Xavér 		104
	13. Felsőoktatási jubileum 		104
	
IV. NEMZETKÖZI KAPCSOLATOK 		105

V. Részletek egy EMLÉKKÖNYVBŐL 		107

VI. KARI NAPTÁR (2002/2003. tanév II. félév) 		109

I.
A  főiskolai Kari Tanács ülései

A Főiskolai Kari Tanács 2002. november 14-én ülést tartott. A napirend a következő volt:

1. 	Személyi ügy:
	Javaslat tanszékvezetői megbízás megismétlésére (előterjesztő: Szolgáné dr. Rózsa Zsuzsanna személyügyi és hivatalvezető)
2. 	Javaslat óvodapedagógus szak indítására (előterjesztő: dr. Homor Géza főigazgató-helyettes), (meghívott: dr. Varga István tanszékvezető főiskolai tanár)
3. 	Javaslat óra- és vizsgaterv módosítására (előterjesztő: dr. Homor Géza főigazgató-helyettes), (meghívott: dr. Ormándi János főiskolai tanár)
4. 	Javaslat a Szervezeti és Működési Szabályzat módosítására (előterjesztő: Szolgáné dr. Rózsa Zsuzsanna személyügyi és hivatalvezető)
5. 	A kari bizottságok munkájának értékelése (előterjesztő: dr. Galambos Gábor főigazgató)
6. 	Egyebek

II.
HATÁROZATOK
A SZEGEDI TUDomÁNYEGYETEM
Juhász Gyula Tanárképző Főiskolai Kar
KARI TANÁCSÁNAK
2002. november 14-én, tartott ülésén
hozott HATÁROZATAI

1. 	A Szegedi Tudományegyetem Juhász Gyula Tanárképző Főiskolai Kar Tanácsa a 300/ 2002. (XI. 14.) KT. számú HATÁROZATÁVAL 11 igen, 0 nem, 0 tartózkodás nyílt szavazattal elfogadja a napirendi pontok tárgyalását.
2. 	A Szegedi Tudományegyetem Juhász Gyula Tanárképző Főiskolai Kar Tanácsa a 301/2002. (XI. 14.) KT. számú HATÁROZATÁVAL 11 igen, 0 nem, 0 tartózkodás titkos szavazattal támogatja Szénási Ferenc főiskolai tanár tanszékvezetői megbízásának további megismétlését az Olasz Nyelv és Irodalom Tanszéken. A megbízás 2003. január 1-től 2006. június 30-ig szól.
3. 	A Szegedi Tudományegyetem Juhász Gyula Tanárképző Főiskolai Kar Tanácsa a 302/2002. (XI. 14.) KT. számú HATÁROZATÁVAL 11 igen, 0 nem, 0 tartózkodás nyílt szavazattal támogatja a főiskolai szintű „Óvodapedagógus” szak indítását.
4. 	A Szegedi Tudományegyetem Juhász Gyula Tanárképző Főiskolai Kar Tanácsa a 303/2002. (XI. 14.) KT. számú HATÁROZATÁVAL 11 igen, 0 nem, 0 tartózkodás nyílt szavazattal elfogadja a közoktatás vezető szakirányú továbbképzési szak Óra- és vizsgaterv módosítását.
5. 	A Szegedi Tudományegyetem Juhász Gyula Tanárképző Főiskolai Kar Tanácsa a 304/2002. (XI. 14.) KT. számú HATÁROZATÁVAL 11 igen, 0 nem, 0 tartózkodás nyílt szavazattal elfogadja a Szervezeti és Működési Szabályzat módosítását, mely szerint az V. fejezet (2) bekezdése „a Főiskolai Kar állandó bizottságai” kiegészül:
	n) Művészeti Diákköri Tanács;
	o) Belső Akkreditációs Bizottság elnevezésű bizottságokkal.
6. 	A Szegedi Tudományegyetem Juhász Gyula Tanárképző Főiskolai Kar Tanácsa a 305/2002. (XI. 14.) KT. számú HATÁROZATÁNAK
	a) pontjában 12 igen, 0 nem, 0 tartózkodás nyíl szavazattal elfogadja a főiskolai kari bizottságok beszámolóját,
	b) pontjában 12 igen, 0 nem, 0 tartózkodás szavazattal arról dönt, hogy a főiskolai kari bizottságok elnökeit nyílt szavazás útján választja meg. A nyílt szavazás eredménye az 1. számú táblázatban található.

1. sz. táblázat

Bizottság	Elnök neve	igen	nem	tartózkod.	
Tudományos Bizottság	Dr. Békési Imre
Egyetemi tanár	11	0	1	
Ifjúsági Bizottság	Hézsőné Böröcz Andrea
Főiskolai adjunktus	11	0	1	
Külügyi Bizottság	Nagyné dr. Szabó Klára
Tanszékvezető főiskolai docens	12	0	0	
Szakképzési, Tanártovábbképzési,
Távoktatási Bizottság	Dr. Nagyné dr. Terhes Irén
Főiskolai adjunktus	12	0	0	
Diákjóléti Bizottság	Dr. Szalma Elemér
Főiskolai adjunktus	12	0	0	
Gyakorlati Képzési Bizottság	Rozgonyiné dr. Molnár Emma
Főiskolai tanár	12	0	0	
Kredit és Oktatási Bizottság	Dr. Tóthné dr. Horváth Ágnes
Főiskolai docens	12	0	0	
Tanulmányi Bizottság	Mágoriné dr. Huhn Ágnes
Főiskolai docens	12	0	0	
Tudományos Diákköri Bizottság	Dr. Karikó Sándor
Főiskolai tanár	12	0	0	
Gazdasági Bizottság	Dr. Gion János
Főiskolai docens	12	0	0	
Kubatúra Bizottság	Barátné dr. Hajdú Ágnes
Tanszékvezető főiskolai tanár	12	0	0	
Művészeti Diákköri Tanács	Aranyi Sándor
Tanszékvezető főiskolai docens	12	0	0	
Belső Akkreditációs Bizottság	Dr. Benkő Zsolt
Főiskolai tanár	11	0	1	

III.
KÖZLEMÉNYEK
(A Közlemények rovatban megjelentek sorrendiségét az időrendiség határozza meg.)
1. 	Tudományos konferencia Kossuthról. A Történettudományi Tanszék október 29-én Kossuth Lajos születésének 200. évfordulója tiszteletére tudományos konferenciát rendezett „A nemzetiségi kérdés Kossuth és kortársai szemében” címmel. Dr. Homor Géza főigazgató-helyettes megnyitója után dr. Szász Zoltán (az MTA Történettudományi Intézete Tudományos tanácsának elnöke) „A konfrontáció és a kooperáció feltételei 1848-1849-ben”; majd dr. Petrusán György (tanszékvezető főiskolai tanár) „Kossuth és Balcescu”; illetve dr. Marjanucz László (tanszékvezető egyetemi docens) „A bánsági románok magatartása 1848 tavaszán”; végül dr. Zakar Péter (főiskolai tanár) „Kísérlet a különböző nemzetiségek együttműködésén: a pozsonyi Hazafiúi Egylet” című előadása hangzott el. A rendezvény 15 órakor folytatódott, melynek során dr. Miskolczy Ambrus egyetemi tanár (ELTE) „Kossuth Lajos és a zsidó emancipáció”; majd dr. Pelyach István (tudományos munkatárs, SZTE BTK) „Szerb-magyar ellentétek és megbékélési kísérletek 1848-ban”; dr. Hermann Róbert (főigazgató-helyettes, HM Hadtörténeti Intézete) „Kossuth, Perczel és a nemzetiségi kérdés (1849. március-június)” című előadását hallgatták meg a résztvevők. Dr. Szegfű László tanszékvezető zárszavát a történész hallgatók szakestje követte.
2. 	Sziklay László szimpózium. 2002. október 30-án a Szlovák Nyelv és Irodalom Tanszéken szimpóziumot rendeztek Sziklay László emlékére a főiskola Tanácstermében a szlovák irodalomtörténet-írás tárgykörében. Ebből az alkalomból az előadók megemlékeztek Sziklay Lászlónak A szlovák irodalom története című nagyívű munkájáról, mely 1962-ben, 40 évvel ezelőtt jelent meg. A rendezvény fővédnöke dr. Galambos Gábor egyetemi tanár, karunk főigazgatója volt. A szimpóziumot megtisztelte jelenlétével Milan Kuruc, a Szlovák Köztársaság ideiglenes ügyvivő nagykövete, Stefan Dano, szlovák főkonzul és Peter Kliment a Szlovák Köztársaság szegedi kereskedelmi kamarájának vezetője is.
3. 	Siker Cannes-ban: Cseh Attila természetfilmje. 2002. október 30-a és november 3-a között rendezték meg a franciaországi Antibes (Cannes) városában a 29. Természetfilmek Világfesztiválját, melynek egyik díjnyertes filmje az Ábel birodalma című alkotás lett. A film operatőre, rendezője és zeneszerzője Cseh Attila, a JGYTFK Kulturális és rendezvényiroda vezetője. A film szövegírója: Cseh Lívia, vágója: Rajhona Péter. A film olyan műhelyek között nyert elismerést, mint például a BBC és National Geographic.
4. 	Előadó: Dombiné dr. Kemény Erzsébet. A Liszt Ferenc Társaság szekszárdi csoportja november 6-án, szerdán este 6 órakor tartotta klubestjét a Liszt Ferenc Zeneiskolában. Az est előadója: dr. Dombiné dr. Kemény Erzsébet, karunk főiskolai tanára volt. Előadásának címe: Marie d Agoult hatása Lisztre, az előadáshoz kapcsolódó zongoraműveket bemutatta dr. Dombiné dr. Kemény Erzsébet.
5. 	Előadó: dr. Zakar Péter. Kossuth Lajos: kultusz és valóság címmel rendeztek konferenciát a Szegedi Akadémiai Bizottság székházában november 7-én. Többek között előadást tartott dr. Zakar Péter karunk főiskolai tanára. Előadásának címe: „Kossuth, a magyarok Mózese”, Magyarország liberális egyháziak Kossuth-képe 1848-49-ben.
6. 	Nyelvészeti konferencia: A szövegértés kérdésköre. A Magyar Tudomány Napja alkalmából 2002. november 7-én a SZAB Nyelvtudományi Munkabizottsága konferenciát rendezett A szövegértés kérdésköre címmel a SZAB Székházban. A konferenciát dr. Békési Imre; az SZTE JGYTFK Magyar Nyelvi Tanszék egyetemi tanára nyitotta meg. Előadásokat tartott: dr. Cs. Czahesz Erzsébet egyetemi docens (SZTE Pedagógia Tanszék): Az olvasásmegértés fejlesztése címmel, dr. B. Fejes Katalin egyetemi docens (SZTE BTK Magyar Nyelvészeti Tanszék): Műfajok és mondatformák a tankönyvszövegekben címmel; dr. Nagy L. János egyetemi tanár (SZTE JGYTFK Magyar Nyelvi Tanszék): A ritmus szerepe a szövegmegértésben címmel és Bácsi János gyakorlóiskolai igazgató (SZTE Juhász Gyula Gyakorló Általános Iskola): Olvasástanításunk szókincsanyaga címmel.
7. 	Egységvezetői Testület ülése: 2002. november 12. Az SZTE JGYTFK Egységvezetői Testület 2002. november 12-én 15.00 órai kezdettel dr. Seres László egyetemi tanár elnöklésével ülést tartott a Főiskola Tanácstermében. Napirendi pontok: 1. Javaslat tanszékvezetői megbízás megismétlésére (előterjesztő: Szolgáné dr. Rózsa Zsuzsanna személyügyi és hivatalvezető); 2. ÁM tárgyi vizsgák díjazása, vizsgakérdések (előterjesztő: dr. Homor Géza főigazgató-helyettes); 3. Aktuális PR és ifjúsági ügyek (előterjesztő: dr. Tóth Szergej főigazgató-helyettes); 4. Minőségbiztosítási jelentés (előterjesztő: dr. Galgóczi László főigazgató-helyettes) 5. Főigazgatói tájékoztató (előterjesztő: dr. Galambos Gábor főigazgató). 6. Egyebek
8. 	Diákköri Konferencia: 2002. november 12. Az SZTE JGYTFK tudományos és művészeti diákköri konferenciát tartott a főiskola Dísztermében. A konferenciát dr. Karikó Sándor, a Tudományos Diákköri Bizottság elnöke nyitotta meg. A megjelenteket dr. Galambos Gábor; a kar főigazgatója köszöntötte. A konferencián 140 hallgató tíz szekcióban adott számot tudományos kutatómunkája eredményéről vagy mutatta be művészeti alkotását. A szekciókban vendégként a kolozsvári, nagyváradi és a nyitrai egyetem küldöttei is részt vettek. A hallgatók alkotásaiból álló kiállítást dr. Hann Ferenc művészettörténész a rajz-művészettörténet tanszék galériájában nyitotta meg. Este 6 órakor a kar dísztermében kulturális műsorral és díjkiosztással ért véget a konferencia. A műsorban felléptek a kar irodalmi színpadának tagjai, a SIC énekegyüttes és a főiskola ének-zene tanszékének díjnyertes előadói. 
9. 	EDUCATIO 2002. Nemzetközi Oktatási Szakkiállítás és Börze. 2002. november 14-17. A Budapesti Vásárközpont „A” pavilonjában rendezte meg az Országos Felsőoktatási Felvételi Iroda a Nemzetközi oktatási szakkiállítást és börzét. A OFI szakemberei teljes körű tájékoztatást nyújtottak a felvételizőknek, szüleiknek és tanáraiknak. A szakkiállításon a kart dr. Tóth Szergej ifjúsági és kommunikációs főigazgató-helyettes képviselte.
10. Illyés Gyulára emlékeztek. 2002. november 20. A Magyar Irodalom Tanszék és a Tiszatáj Alapítvány szervezésében Illyés Gyulára emlékeztek a főiskola dísztermében. Vendégek voltak: Vasy Géza irodalomtörténész, Annus József író, az Őszi vendéglátás (Illyés Gyula művei a Tiszatájban) című könyv szerkesztője. A műsorban közreműködtek a főiskolai kar irodalmi színpadának tagjai.

11. A Szegedi Tudomány Egyetem hallgatóinak eredményei a 2002/2003-as tanév 
Egyetemi és Főiskolai Országos Úszó Bajnokságán
Budapest, 2002.11.17.
A csapat tagjai:

Férfiak:
	Név	Kar	Évf.	
1.		Szentesi Szabolcs	JGYTFK	III.évf	
2.		Tompai Gábor 	JGYTFK	III.évf	
3.		Vékony László 	JGYTFK	III.évf	
4.		Kerekes Csaba  	JGYTFK	III.évf	
5.		Filetóth Péter  	TTK	III.évf	
6.		Horváth Endre 	TTK	II.évf	

Nők:
	Név	Kar	Évf.	
7.		Sárzó Adrienn	JGYTFK	IV.évf.	
8.		Zleovszki Alíz  	JGYTFK	I.évf.	
9.		Kecskeméti Andrea 	JGYTFK	I.évf.	
10.		Rigó Melinda  	JGYTFK	I.évf.	
11.		Jánosi Adél   	JGYTFK	II.évf.	
12.		Molnár Krisztina 	JGYTFK	III.évf.	
13.		Várkonyi Ágnes 	GTK	V.évf.	
14.		Lukács Lilla  	ÁJK	I.évf.	
15.		Demeter Nikolett	ÁOK	I.évf.	

Versenyzőink eredményei:
Versenyszám	Helyezés	Név	Kar	Eredmény/sec	
100 m női mell	I.	Sárzó Adrienn	JGYTFK	1:21,10	
100 m férfi hát	I.	Szentesi Szabolcs	JGYTFK	1:02,02	
400 m női gyors	I.	Lukács Lilla	ÁJK	4:49,84	
100 m férfi mell	IV.	Horváth Endre	TTK	1:19,05	
100 m férfi hát	IV.	Filetóth Péter	TTK	1:10,39	
100 m férfi pillangó	IV.	Tompai Gábor	JGYTFK	1:06,97	
100 m női pillangó	V.	Sárzó Adrienn	JGYTFK	1:13,73	
200 m férfi vegyes	V.	Horváth Endre	TTK	2:47,44	
200 m női vegyes	V. 	Sárzó Adrienn	JGYTFK	2:41,65	
400 m férfi gyors	V.	Filetóth Péter	TTK	5:04,07	
100 m női gyors	VI. 	Lukács Lilla	ÁJK	1:03,29	
100 m női hát	VI.	Várkonyi Ágnes	GTK	1:18,34	
100 m női pillangó	VI.	Jánosi Adél	JGYTFK	1:14,74	
200 m női vegyes	VI.	Zleovszki Alíz	JGYTFK	2:46,21	
400 m női gyors	VI.	Zleovszki Alíz	JGYTFK	5:20,55	
100 m női mell	VII.	Kecskeméti Andrea	JGYTFK	1:29,50	
400 m női gyors	VII.	Rigó Melinda	JGYTFK	5:36,38	
4X100 m férfi vegyesváltó	II.	Szentesi Szabolcs	
SZTE	
4:28,58	
		Horváth Endre 			
		Tompai Gábor 			
		Filetóth Péter  			
4X100 m női vegyesváltó	II.	Várkonyi Ágnes	
SZTE	4:56,91	
		Sárzó Adrienn			
		Jánosi Adél			
		Lukács Lilla			
12. Tudósklub vendége: Varnus Xavér. November 28-án Varnus Xavér előadóművész volt a Szegedi Akadémiai Bizottság tudósklubjának a vendége. Az est témája: Kötetlen beszélgetés művészetről, kultúráról. Az est házigazdája: dr. Galambos Gábor egyetemi tanár, a tudósklub titkára, a kar főigazgatója volt.
13. Felsőoktatási jubileum. Tízéves jubileuma alkalmából 2002. november 28-án ünnepi ülést tartott a Parlamentben a Felsőoktatási Konferenciák Országos Szövetsége. Az ünnepségen beszédet mondott Medgyessy Péter miniszterelnök, Magyar Bálint oktatási miniszter és Hiller István, az oktatási tárca politikai államtitkára. A politikusok a magyar felsőoktatás jövőjéről, illetve az uniós csatlakozás kapcsán az egyetemekre, főiskolákra váró feladatokról beszéltek. Az ünnepségen a Juhász Gyula Tanárképző Főiskolai Karról részt vett dr. Galambos Gábor egyetemi tanár; karunk főigazgatója és Szolgáné dr. Rózsa Zsuzsanna személyügyi és hivatalvezető.
IV. 
NEMZETKÖZI KAPCSOLATOK
Összeállította: dr. Györke Zoltánné főelőadó

DR. SZABÓ TIBOR főiskolai tanár 2002. 11. 06-tól 09-ig az Universitá di Udine szervezésében megrendezett „Ungarica Varietas” című nemzetközi konferencián vett részt. Előadásának címe: „Aspetti di Dante in Ungheria nel Novecento”. A partnerekkel megbeszélést folytatott a további együttműködés lehetőségeiről. Utazása önköltséges volt.
KEMÉNYNÉ DR. GYIMES ERZSÉBET főiskolai adjunktus 2002. 11. 04. és 11. 09. Között Bécsben, a Pädagogische Akademie des Bundes in Wien vendége volt. A Socrates / Comenius 2.1. tananyagfejlesztési projekt keretében munkamegbeszélésen vett részt. Egyeztette az „Egészségnevelés-egészségfejlesztés” modul strukturális felépítését. Tartalmi vonatkozásban előtérbe kerültek az országspecifikus jellegzetességek megjelenítésének szempontjai az összehasonlíthatóság érdekében. Megismerkedett az intézmény egészségneveléshez kapcsolódó sokrétű pedagógiai tevékenységével. A hallgatók nagyon gyakorlatorientált képzésben vesznek részt, első évfolyamtól kezdődően szoros kapcsolatban állnak az iskolával, a gyerekekkel. Az oktatás-képzés feltételei rendkívül jók. Betekintést nyerhetett abba is, milyen lehetőségek kínálkoznak a hallgatók számára a főiskolán kívüli, de szakmai felkészülésükhöz szorosan kapcsolódó, azt elmélyítő országos szintű továbbképzésre. „Helfen macht Schule. Wir Lehrerinnen für eine lebenswerte Welt”. Az Oktatási Minisztérium által szervezett szakmai kompetenciafejlesztő kurzus jól reprezentálta azokat az új tanulási technikákat és munkaformákat, amelyek az osztrák tanárképzés szerves részét képezik, s amelyek a magyarországi gyakorlatban is jól adaptálhatók lehetnek. Az „Interpädagogik” tanácskozás és szakvásár rendezvényei hiteles képet nyújtottak az Ausztriában folyó kimagaslóan sokrétû, országosan jól átgondolt és koordinált egészségnevelési-fejlesztési projektekrõl. Utazása költségeit a Socrates / Comeniuis 2.1. projekt biztosította. 
ACSAINÉ SÁRVÁRI TÜNDE szakvezetõ tanár és GROSSMANN ERIKA fõiskolai tanársegéd 2002. 10. 8-tól 12-ig Bécsben, a Pädagogische Akademie des Bundes in Wien intézményben tartózkodott. A Socrates / Erasmus program Intenzív Program (IP) munkamegbeszélésén vettek részt. Az Erasmus IP Bridges: „From theory to practice in educations program” keretében 2003. márciusában külföldi hallgatók érkeznek a Német Nyelv és Irodalom Tanszékre. Tartózkodásuk célja, hogy megismerkedjenek a magyarországi tanárképzés elméleti és gyakorlati aspektusaival. Utazásuk költségeit az IP projekt biztosította.
DR. NÁNAI LÁSZLÓ tanszékvezető főiskolai tanár 2002. 10. 14-től 11. 10-ig a NATO Hungary senior program keretében vendégoktatói tevékenységet folytatott. Finnországban az Oului Egyetemen és a NOKIA EMPART Mikroelektronikai Tanszékén „Laser processing of micromodules” témakörben tartott 12 előadást és vizsgáztatott. Svédországban az Uppsalai Egyetem Anyagtudományi Intézetében „Laser-matter intraction; fabrication of advanced materials” témakörben tartotta előadását. Előadásai mellett kutatómunkát végzett a lézeres anyagleválasztás témakörében. Utazása költségeit a NATO Hungary projekt biztosította.
DR. BÍRÓ ZOLTÁN főiskolai tanár 2002. 10. 31-től 11. 07-ig a Chiba Egyetem meghívására Japánban tartózkodott. Előadásokra és konzultációkra kérték fel a magyar népi írók (elsősorban Németh László) „harmadik út” koncepciójáról. Ezt követően az Osakai Idegennyelvi Egyetem magyar szakos és magyar nyelvet tanuló hallgatóinak, valamint a magyar tanszék oktatói számára tartott előadást. A meghívást a Chiba Egyetem bölcsészkari dékánja küldte, aki évtizedek óta foglalkozik és publikál magyar témákban. A professzor évente legalább 4-5 magyart tanuló hallgatóval foglakozik, akik többségükben disszertációjukat is magyar témákból írják. Tanítványainak jó része ma már japán felsőoktatási intézményekben tanít. Az a hungarológia és oktatói-kutatói munka, amely a professzor vezetésével – magyar tárgyban – Japánban folyik, kivételes értékű és a legtöbb európai országhoz viszonyítva is kiemelkedő. A Chibán és Osakában tartott előadások közötti időben néhány kisváros, falu és a Tonami környéki tanyavilág meglátogatása szerepelt a programban. Az utazás költségeit a meghívó biztosította. 
DR. PETRUSÁN GYÖRGY tanszékvezető főiskolai tanár 2002. 11. 12-től 15-ig Bukarestben, az Universitatea din Bucuresti intézmény doktori vizsgabizottságának munkájában vett részt az egyetem rektora felkérésére. MIHAELA BUCIN főiskolai adjunktus 2002. 11. 14-én kiváló eredménnyel megvédte „Mesemondás a magyarországi románoknál. Interkulturális és etnikai kép” című doktori értekezését. Tartózkodása során tanulmányozta a Bukaresti Falumúzeum kutatómunkáját, s az együttműködés lehetőségeit felmérte. Utazása költségeit tanszéki keret és önköltség biztosította.
DR. PITRIK JÓZSEF főiskolai docens, KESZTYŰSNÉ DR. DOBOS KATALIN tanszékvezető főiskolai docens, DR. DÓZSA GÁBOR főiskolai docens és DR. BENKŐ ZSOLT főiskolai tanár 2002. 11. 19. és 22. között tanulmányúton vett részt. „A közlekedés városökológia hatásainak vizsgálata” című KAC által támogatott kutatás keretében szakmai megbeszéléseket, konzultációkat és létesítmény látogatásokat folytattak Brno és Zlín városokban, valamint Nyitrán az Universita Konstantína Filozofa v Nitre Technika Tanszékén. Brno-ban megtekintették a villamos remíz-végállomást. Részletesen bemutatásra került a város tömegközlekedési rendszere, pénzügyi és környezetvédelmi szempontokból részletesen elemezték a város közlekedési állapotát. Látogatást tettek a város új trolibusz telephelyére. Tájékozódtak az adott műszaki, gazdasági és környezeti állapotról. Megtekintették a remíz műszaki állomásait, a napi és időszaki javító állomásokat. A régi járművek felújításával foglalkozó részlegben tanulmányozták a felújítási technológiát. Látogatást tettek az országos Közlekedési Múzeum tömegközlekedési részlegébe. Oktatási célra videó- és képanyagot készítettek. Zlín-ben a város és a régió közlekedéséről tájékozódtak. Szakmai megbeszéléseket, konzultációt folytattak a Zlíni Közlekedési Vállalat Igazgatóságán. Több évre vonatkozó szakmai és forgalmi adatokat bocsátottak rendelkezésükre. A város polgármestere támogatja Szeged és Zlín környezetvédelmi-közlekedési együttműködését. Látogatást tettek az Univerzita Tomáse Bati Közgazdaságtudományi Karán. Együttműködési előszerződés megkötésére tettek javaslatot, valamint közös közlekedési-környezetvédelmi pályázatok beadását és szakmai együttműködést terveznek. A tömegközlekedési állapot felmérésére és modellezésére együttműködési szándékot fogalmaztak meg. Nyitrán, a partnertanszéken elemezték a szegedi TDK technika tanszéki dolgozatait és közös szakcikkek írásáról állapodtak meg. Utazásuk költségeit a KAC projekt biztosította.
DR. OLÁH JÁNOS főiskolai tanár a közvetlen kapcsolatok keretében 2002. 11. 20-tól 24-ig Kolozsvárott, a Babes-Bolyai Tudományegyetemen tanulmányozta a román tanfelügyelőségek működését. Közös publikációkban állapodtak meg. „Wesselényi Polixéna az itáliai nevelésről és oktatásról” címmel előadást tartott. Az Apáczai Csere János Elméleti Líceumban tanfelügyelői vizsgabizottságban közreműködött. Utazása költségeit a fogadó és a 082.sz. keret biztosította. 
DR. VISKOLCZ BÉLA főiskolai docens 2002. 08. 24-től 29-ig az Universität Essen szervezésében megrendezett „17th International Symposium on Gas Kinetics 2002” című rendezvényen tartott előadást és posztereket mutatott be. Előadásának címe: W. Hack, K. Hoyermann, C. Kersten, M. Olzmann, T. Zeuch, and B. Viskolcz: Branching ratios of chemically activated alkoxyl radicals - a comparative study” A két poszter címe: E. Delbos, C. Fittschen, H. Hippler, M. Olzmann and B. Viskolcz: Kinetics and mechanism of the CH2CHO + O2 reaction - a combined experimental and theoretical study és B. Viskolcz: Application of the Group Additivity: Alkyl Radical Decomposition. Utazása költségeit OTKA kerete és tanszéki keret biztosította.
MACZELKA NOÉMI tanszékvezető főiskolai docens 2002. 11. 25. és 12. 01. között Krems-ben, a Pädagogische Akademie der Diözese St. Pölten Krems intézményben Erasmus vendégoktatóként tevékenykedett. Kóruspróbán korrepetítori munkát végzett, amerikai karácsonyi dalok betanításában közreműködött. Az intézmény kórusának fellépésén zongorakíséretet látott el. Közreműködött a hallgatók gyakorlati tanítási óráján, az értékelő órán. Összehasonlították a küldő és fogadó intézmény gyakorlatát a gyakorlati képzés során. Tanulmányozta a tanítás során alkalmazott ének tankönyveket. Hallgatóknak zongoraórát tartott. Figyelemmel kísérte a részképzésen ott lévő tanszéki Erasmus-hallgató munkáját. A további szakmai együttműködést egyeztették. Látogatást tett Zürichben a Hochschule für Musik und Theater intézményben is kapcsolatfelvétel céljából. Utazási költségeit az Erasmus program TS kerete és tanszéki keret biztosította. 
DR. KRUPPA TAMÁS főiskolai docens 2002. 10. 10-től 11. 01-ig Velencében, az Archivio di Stato di Venezia fondjaiban a már megkezdett levéltári kutatómunkát folytatta. Munkája során a következő levéltári egységeket nézte át: 1. Senato. Dispacci di Constantinapoli, Roma 2. Collegio. Deliberazioni 3. Collegio. Principi, Vescovi Utazása költségeit OTKA kerete biztosította.

V. 
Részletek egy EMLÉKKÖNYVBŐL

Főiskolánk Fizika Tanszéke Wigner Jenő születésének centenáriuma alkalmából vándorkiállítást indított útjára az ország különböző iskoláiban. A Nobel-díjas fizikus életét, munkásságát és a tudomány fejlődésére kifejtett kutatását bemutató, igényesen összeállított nyolc tabló útjának első felét megjárva időlegesen visszaérkezett a főiskolára. A vándorkiállításnak a Dél-Alföld iskoláiban való fogadtatását az emlékkönyvbe bejegyzett néhány idézettel illusztráljuk.

	„Örömmel láttuk meg, az igen nagy gondossággal összeállított, értékes vándor-kiállítást. Jó volt látni, hogy mennyire lekötötte a tanulók figyelmét a kiállítás anyaga.
	Mi tanárok is lelkesítő szavakkal találkozhattunk. Például, ahogy a volt tanáráról írt Wigner Jenő „A legszebb adottsága az volt, hogy meleg szívvel bátorította a fiatalokat.” Utat mutat, milyen szemlélettel lehet alkotó fiatalokat nevelni.
	A kiállítás megtekintése segít abban, amelyet Einstein így fogalmazott meg: „Az oktatásnak olyannak kell lennie, hogy a felkínáltakat, mint értékes ajándékot és nem mint nehéz kötelességet fogadják be.”
	Gratulálunk a kiállítás szervezőinek. Köszönjük munkájukat és azt, hogy lehetővé tették számunkra a kiállítás megtekintését.”

Kecel, 2002. április 10.
						Arany János Általános és Művészeti Alapiskola

	„A tantestület és a tanulók nevében köszönetemet fejezem ki a kiállítás rendezőinek azért, hogy lehetőséget kaptunk egy magyar Nobel-díjas fizikus életútjának, munkásságának megismerésére.
	Egy-egy ilyen kiállítás jól szolgálja a természettudományok iránti érdeklődés és a természettudományos gondolkodás kialakulását.
	Wigner Jenő munkásságára teljes mértékig illenek Bárdosi Németh János szavai:
			„Az vagy, ami a munkád,
			nem több és nem kevesebb,
			az eltűnő időből
			ez őriz meg,…”

Kecskemét, 2002. március 13.
						Kecskeméti Főiskola Tanítóképző Főiskolai Kar
						   Petőfi Sándor Gyakorló Általános Iskola

	„Nagyon hasznos kezdeményezésnek tartjuk ezt a vándorkiállítást és nagy örömmel adtunk otthont a rendezvénynek. Számos értékes és tanulságos tudnivalót közvetít felnőttnek, diáknak egyaránt. Különleges szerencse, hogy éppen akkor „járt nálunk” Wigner Jenő, amikor a Bács-Kiskun megyei fizikaverseny eredményhirdetését tartottuk. Így a legeredményesebb versenyzők és felkészítő tanáraik is megtekinthették a tablókat. 
Köszönjük a szervezőknek és várjuk a folytatást!”

Kecskemét, 2002. március 7.
						Katona József Gimnázium és Számítástechnikai 
								Szakközépiskola

	„A nagyszerűen összeállított figyelemfelkeltő kiállítást nagy érdeklődés kísérte iskolánkban is. Az ismeretterjesztés ezen formája megragadja a fiatalok figyelmét, maradandó élményt jelent számukra.
	Köszönetünket fejezzük ki, hogy a szentesi Horváth Mihály Gimnázium tanulói is megismerkedhettek Wigner Jenő munkásságával.

Szentes, 2002. február 20.
							Horváth Mihály Gimnázium

	„A tárgyi tudás fontosságának csökkenése nem jelenti szeretett tantárgyunk feleslegessé válását, biztatásul álljanak itt iskolánk egykori tanárának, Németh Lászlónak sorai: „A fizika nemcsak ismereteket nyújt, hanem gondolatainkat is rugalmassá teszi.”
	Köszönjük a Főiskolai Kar által nyújtott lehetőséget, várjuk a további hasonló kezdeményezéseket!”

Hódmezővásárhely, 2002. február 7.
							Bethlen Gábor Református Gimnázium

	„Köszönjük, hogy a vándorkiállítás ötlete valakiben megfogant, azt méginkább, hogy akadtak olyan elhivatott emberek, akik ezt önzetlenül megalkották és közrebocsátották.
	A gyerekek kíváncsian, izgatottak vették birtokukba a tablókat. Érdeklődve olvastak egy „Nagy Tudósról”, a Nobel-díjas Wigner Jenőről.”

Füzesgyarmat, 2002. október 14.
							Kossuth Lajos Általános Iskola

	„Igen nagy köszönettel tartozunk mi, a Hunyadi János Általános Iskola tanulói és tanárai, hogy a Juhász Gyula Tanárképző Főiskola Fizika Tanszéke eljuttatta hozzánk a Wigner Jenő életéről és munkásságáról szóló kiállítást. Úgy gondoltuk eddig, hogy csupán a mesében van olyan, hogy az emberek önzetlenül segítenek egymáson. Nekünk nem volt lehetőségünk arra, hogy a láthatatlanul is hasznosnak vélt kiállítási anyagot iskolánkba szállítsuk. A tanszék munkatársai ezt is megoldották, így a Békés megye északi szélén található Békésszentandrásra is eljutott.
	Wigner Jenő életének és munkásságának megismerése pedig reményt önthet a mai gyerekekbe, hogy a megszerzett tudás nem hiábavaló, a magyar emberek mindig képesek voltak és lesznek nagyot alkotni. Elanyagiasodott világunkban hiányzik az önbizalom a gyerekekből, hogy az egyszerű emberek is képesek kitartással, akarattal, munkával előbbre jutni, nagyot világraszólót alkotni.

Békésszentandrás, 2002. november 8.
						Hunyadi János Általános Iskola, Kollégium
							   Napköziotthonos Óvoda

VI. 
KARI NAPTÁR
2002/2003. tanév II. félév

Február 3–14.			A tantárgyfelvételi időszak
Február 10–21.			A II. éves hallgatók pedagógiai-pszichológiai gyakorlata a Gyakorló Általános Iskola beosztása szerint
Február 3–21.			Az utolsó éves tanár szakos hallgatók külső tanítási gyakorlata
Február 3 – március 28.		Az utolsó éves tanító szakos hallgatók külső tanítási gyakorlata
Február 3 – május 9.		Szorgalmi időszak
Február 11.			TÁK-nap. Pólópályázat eredményhirdetése, TÁK-díj kiosztása
Március 1.				Javaslat külső záróvizsga elnökökre
Március 7.				A tanszéki engedélyes tantárgyfelvétel utolsó napja
Március 10.			Szakvezetői igények benyújtása
Március 31.			„Kiváló tanárjelölt”, „Jó tanuló, jó sportoló” pályázatok beadási határideje
Március 31.			Levelező tagozatos költségtérítések összegének megállapítása
Március 31.			Javaslat kari és egyetemi kitüntetésekre, valamint címekre
Április 7–11.			A III. éves kétszakos és a II. éves nyelvtanár szakos hallgatók egyéni tantárgy pedagógiai gyakorlata (a hallgató egyénileg szervezi, 
a megfigyelési szempontokat a szaktanszéki módszertanosok adják)
Április 14–15. 			Alkalmassági vizsga a testnevelés és a tanító szakra jelentkezőknek
Április 14–18.			Tavaszi szünet 
Április 22–24.			Juhász Gyula Napok rendezvénysorozat.
Április 20.				Szakdolgozatok beadási határideje 
Április 30. 				Alkotószabadság iránti igény benyújtása a 2003/2004. tanévre
Április 30.				Javaslat határozott időre szóló kinevezés megismétlésére (főiskolai adjunktus, főiskolai tanársegéd), valamint adjunktusi előléptetésre a 2003/2004. tanévre
Április 30.				Javaslat előléptetésre a 2004/2005. tanévre (egyetemi tanár, főiskolai tanár, főiskolai docens)
Május 10.				Ballagás
Május 12–30.			Vizsgaidőszak (utolsó évesek)
Május 12 – június 20.		Vizsgaidőszak
Május 19–20–21.		Közös írásbeli érettségi-felvételi vizsgák
Június 1.				Kari naptári adatok beküldése a 2003/2004. tanévre
Június 2 – július 4.		Szóbeli felvételi vizsgák
Június 9–20.			Záróvizsgák
Június 21, 26, 27, 30.		Saját és egységes írásbeli felvételi vizsgák
Június 25.				Köztársasági Ösztöndíj pályázatok beadási határideje
Június 28–29.			Diplomaátadó ünnepség
Július 15. (tervezett időpont)	A Felvételi Bizottság ülése
Augusztus 25–29.		Engedélyes vizsgaidőszak
Szeptember 1.			Óraadói igények benyújtása a 2003/2004 tanévre
Szeptember 1.			Javaslat OM kitüntetésekre
Szeptember hónap		Juhász Gyula születésének 120., a szegedi tanárképzés indulásának 130. évfordulója rendezett ünnepség